Foto: AP AQSh prezidenti lavozimiga nomzod Donald Tramp AQSh prezidenti saylovlari natijalarini bir shart bilangina tan olishga va’da berdi. U bu shartni Ogayodagi respublikachilar tarafdorlari namoyishida aytib o‘tdi, deb xabar bermoqda CNN. "Men barcha saylovchilar va tarafdorlarimga, AQShning barcha aholisiga buyuk va tarixiy prezidentlik saylovlarining natijalarini bir shart bilangina tan olishimga va’da beraman... agar unda g‘olib bo‘lsam", deb aytdi Tramp. Avvalroq Xillari Klinton bilan yakuniy teledebatlarda Tramp agar saylovlarda yutqazadigan bo‘lsa, uning natijalarini tan olmasligini aytgan.